નોર્વેના વડાપ્રધાન એર્ના સોલબર્ગ સાથે સંયુક્ત પત્રકાર પરિષદને સંબોધન કરવા દરમિયાન ડોનાલ્ડ ટ્રમ્પે પોતાને પર્યાવરણના હિતચિંતક ગણાવ્યા હતા. ટ્રમ્પે કહ્યું કે, પર્યાવરણની જાળવણી માટે હું ગંભીર છું. અમે સ્વચ્છ હવા અને પાણી ઈચ્છીએ છીએ પણ સાથે જ એવી ટેકનોલોજી પણ ઈચ્છીએ છીએ જે વૈશ્વિક સ્પર્ધામાં અમેરિકાને ટકાવી રાખે. વધુમાં ટ્રમ્પે કહ્યું કે, નોર્વેની સૌથી મોટી સંપત્તિ તેની જળવિદ્યુત ઉર્જા છે. નોર્વેમાં વિજળીનું મોટાભાગનું ઉત્પાદન પાણીમાંથી કરવામાં આવે છે, જ્યારે અમેરિકામાટે જળવિદ્યુત નોર્વે જેટલી શક્ય નથી.